
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης τμημάτων των πολεοδομικών ενο¬ 
τήτων 1, 2 και 3 του Δήμου Κύμης (Ν. Εύβοιας). 1 

ΑΠΟΦΑΣΕΙΣ 

Συμπλήρωση και διόρθωση της απόφασης 811/17.2.89 του Νο¬ 
μάρχη Λάρισας για την έγκριση της Πολεοδομικής μελέτης Ανα¬ 
θεώρησης του ρυμοτομικού σχεδίου Λάρισας στις Πολεοδομικές 
.ενότητεςΛ, Α1, Α2, Α3, Α4, Α5, Β3, Β4, Β6, Γ1, Γ2, Γ3, Γ4. 2 

Έγκριση πολεοδομικής μελέτης του οικισμού ΦΑΝΑΡΙΟΥ (Ν. Ρο¬ 
δόπης). 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Έγκριση πολεοδομικής μελέτης τμημάτων των πολεοδομικών ενοτή¬ 
των 1, 2 και 3 του Δήμου Κύμης (Ν. Εύβοιας). 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 1 (παρ. 4), 6 (παρ. 1, 4, 5 και 6), 7 
(παρ. 1, 2 και 4) του Ν. 1337/1983 «επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις» (ΦΕΚ 33/Α'), 
όπως το άρθρο 6 τροποποιήθηκε με την παρ. 2 τού άρθρου 8 του Ν. 
1512/1985 «τροποποίηση και * συμπλήρωση πολεοδομικών διατά¬ 
ξεων, ρύθμιση συναφών θεμάτων και θεμάτων του Ταμείου Ναυτικών» 
(ΦΕΚ 4/Α'). 

2. Τις διατάξεις των άρθρων 1, 2, 3, 9, 11 και 29 του Ν. Δ/τος της 
17.7.1923 «περί σχεδίων πόλεων κ.λπ.» (ΦΕΚ 228/Α - ), όπως μετα¬ 
γενέστερα τροποποιήθηκαν και συμπληρώθηκαν. 

3. Τις διατάξεις των άρθρων 6 (παρ. 1), 7, 8, 9 και 16 του Ν. 
1577/1985 «Γενικός Οικοδομικός Κανονισμός» (ΦΕΚ 210/Α"), 
όπως τροποποιήθηκαν με το άρθρο 13 (παρ. 1, 2, 3) του Ν. 1647/ 
1986 «Οργανισμός Κτηματολογίου και Χαρτογραφήσεων Ελλάδας 
(ΟΚΧΕ)» (ΦΕΚ 141/Α') και το άρθρο 1 (παρ. 3 και 4) του Ν. 1772/ 
1988 «τροποποίηση διατάξεων του Ν. 1577/1985 και άλλες σχετικές 
διατάξεις» (ΦΕΚ 91/Α'). 

4. Τις διατάξεις του άρθρου 23 (παράγρ. 1) του Ν. 1558/1985 
«Κυβέρνηση και Κυβερνητικά Όργανα» (ΦΕΚ 137/Α’). 

5. Την αριθ. 56327/2488/21.8.1986 απόφαση του Υπουργού 
Περιβάλλοντος, Χωροταξίας και Δημοσίων Έργων «έγκριση Γενικού 
Πολεοδομικού Σχεδίου (Γ.Π.Σ.) Κύμης (Ν. Εύβοιας)». 

6. Την αριθ. 25864/591/1989 απόφαση του Αναπληρωτή Υπουρ¬ 
γού Περιβάλλοντος, Χωροταξίας και Δημοσίων Έργων «χαρακτηρι¬ 
σμός ως πυκνοδομημένων τμημάτων των πολεοδομικών ενοτήτων 2 


και 3 του Δήμου Κύμης (Ν. Εύβοιας)». 

7. Την αριθ. 25865/592/1989 απόφαση του Αναπληρωτή Υπουρ¬ 
γού Περιβάλλοντος, Χωροταξίας και Δημοσίων Έργων «έγκριση πολε¬ 
οδομικής προμελέτης των πολεοδομικών ενοτήτων 1, 2 και 3 του Δή¬ 
μου Κύμης (Ν. Εύβοιας)». 

8. Τις αριθ. 19/203/1987, 20/209/1987, 22/213/1987 και 

V 

102/1988, γνωμοδοτήσεις του δημοτικού συμβουλίου Κύμης. 

9. Τις αριθ. 15 (πρακτ. 4ο) 1988, 6 (προίκτ. 10) 1988 και 14 
(πρακτ. 23) 1988 γνωμοδοτήσεις του Συμβουλίου Χωροταξίας, Οικι¬ 
σμού και Περιβάλλοντος Ν. Εύβοιας. 

10. Την αριθ. 197/1989 γνωμοδότηση του Συμβουλίου της Επι¬ 
κράτειας, μετά από πρόταση του Υπουργού Περιβάλλοντος, Χωροτα¬ 
ξίας και Δημοσίων Έργων, αποφασίζουμε: 

Άρθρο 1 

Εγκρίνεται το πολεοδομικό σχέδιο τμημάτων των πολεοδομικών 
ενοτήτων 1, 2 και 3 του Δήμου Κύμης (Ν. Εύβοιας), ως εξής: 

1. Των τμημάτων τους που είναι οικισμός προ του έτους 1923 και 
έχουν χαρακτηρισθεί ως πυκνοδομημένα με την αριθ. 25864/591/ 
1989 απόφαση του Αναπληρωτή Υπουργού Περιβάλλοντος, Χωροτα¬ 
ξίας και Δημοσίων Έργων, με τις διατάξεις των άρθρων 1 και 2 του Ν. 
Δ/τος της 17.7.1923. 

2. Των λοιπών τμημάτων που είναι αραιοδομημένα και αδόμητα με 
τις διατάξεις του Ν. 1337/1983 και 

3. Καθορίζονται οικοδομήσιμοι χώροι, οδοί, πεζόδρομοι, κοινόχρη¬ 
στοι χώροι, χώροι πλατείας, παιδικού σταθμού, χώρος πολιτιστικών 
λειτουργιών και πρόνοιας, χώρος Γυμνασίου - Λυκείου - Γηπέδου, νη¬ 
πιαγωγείου, παιδικού σταθμού, πάρκου πόλης, Νοσοκομείου, Αθλητι¬ 
κών εγκαταστάσεων, Διοικητηρίου, Δημοτικού σχολείου - νηπιαγω¬ 
γείου, σταθμού φορτηγών, χώρος Γυμνασίου - Δημοτικού Σχολείου - 
νηπιαγωγείου, σταθμού λεωφορείων, κέντρο ανοιχτής προστασίας ηλι¬ 
κιωμένων (Κ.Α.Π.Η.), γηροκομείο, όπως οι ρυθμίσεις αυτές φαίνονται 
στα δώδεκα (12) σχετικά πρωτότυπα διαγράμματα, σε κλίμακα 
1:1.000, που θεωρήθηκαν από τον Προϊστάμενο της Διεύθυνσης Τοπο¬ 
γραφικών Εφαρμογών με την αριθ. 32111/1989 πράξη του και που 
συνοπτικά τους αντίτυπα δημοσιεύονται με το παρόν διάταγμα. 

Άρθρο 2 

Εγκρίνεται ο πολεοδομικός κανονισμός της ανωτέρω περιοχής της 
οποίας το πολεοδομικό σχέδιο εγκρίνεται με το άρθρο 1 παράγρ. 2 του 
παρόντος και καθορίζονται οι όροι και περιορισμοί δόμησης του πυκνο- 
δομημένου τμήματος του οικισμού που επίσης το πολεοδομικό σχέδιο 
εγκρίνεται με το άρθρο 1 παράγρ. 1 ως εξής: 

Άρθρο 3 

Στους οικοδομήσιμους που χαρακτηρίζονται με στοιχεία Ο.Τ. και 
Ο.Τ.Κ. στα σχετικά διαγράμματα, επιτρέπεται η χρήση γενικής κατοι¬ 
κίας όπως προσδιορίζεται με το άρθρο 5 του Π.Δ. 81/80 (ΦΕΚ 
27/Α'). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Άρθρο 4 

Τα ελάχιστα όρια εμβαδού και προσώπου, καθώς και οι λοιποί όροι 
και περιορισμοί δόμησης των οικοπέδων καθορίζονται κατά τομείς Γ, Δ 
και Ε, όπως φαίνεται στα ίδια διαγράμματα, ως εξής: 

Α. ΤΟΜΕΑΣ Γ' (τμήμα πυκνοδομημένου οικισμού προ του 1923, 
και αραιοδομημένη περιοχή). 

1. Ελάχιστο πρόσωπο: δέκα (10) μέτρα. 

Ελάχιστο εμβαδόν: διακόσια (200) τ.μ. 

2. Κατά παρέκκλιση της προηγούμενης παραγράφου θεωρούνται άρ¬ 
τια και οικοδομήσιμα: 

Τα οικόπεδα: 

α) Που προκύπτουν από την οριστική πράξη εφαρμογής της πολεοδο- 
μικής μελέτης ή προέρχονται από τις εισφορές σε γη, σύμφωνα με το άρ¬ 
θρο 8 του Ν. 1337/1983, εφόσον έχουν: 

Ελάχιστο πρόσωπο: οκτώ (8) μέτρα. 

Ελάχιστο εμβαδόν: εκατό (100) τ.μ. 

Τα οικόπεδα: 

β) Εντός των ορίων του πυκνοδομημένου τμήματος του οικισμού προ 
του 1923 εφόσον είχαν στις 25.7.1979 ημέρα δημοσίευσης του από 
19.7.79 Π. Δ/τος (ΦΕΚ 401/Δ ): 

Ελάχιστο πρόσωπο: έξι (6) μέτρα. 

Ελάχιστο εμβαδόν: εκατόν πενήντα (150) τ.μ., 

στις 2.7.68 ημέρα δημοσίευσης του από 15.6.68 Β. Δ/τος (ΦΕΚ 
111/Δ') είχαν: 

Ελάχιστο πρόσωπο: έξι (6) μέτρα. 

Ελάχιστο εμβαδόν: ογδόντα (80) τ.μ., 

3. Επιπλέον των προϋποθέσεων των προηγουμένων παραγράφων 1 
και 2 τα οικόπεδα θεωρούνται άρτια και οικοδομήσιμα εφόσον μέσα στο 
οικοδομήσιμο τμήμα τους εγγράφεται κάτοψη κτιρίου με ελάχιστη επι¬ 
φάνεια 50 μ 2 και ελάχιστη πλευρά 5 μέτρα. 

4. Μέγιστο ποσοστό κάλυψης των οικοπέδων: εβδομήντα τοις εκατό 
(70%) της επιφάνειας τους. 

5. Συντελεστής δόμησης: οκτώ δέκατα (0,8). 

6. Κατ’ εξαίρεση της προηγούμενης παραγράφου 5 ορίζεται για την 
πυκνοδομημένη περιοχή: 

α) Συντελεστής δόμησης ένα (1,00) για οικόπεδα εμβαδού κάτω των 
200 τ.μ., εφόσον η συνολική επιφάνεια των ορόφων δεν υπερβαίνει τα 
160 τ.μ. 

β) Συντελεστής δόμησης ένα και είκοσι (1,20) για οικόπεδα εμβαδού 
κάτω των 150 τ.μ., εφόσον η συνολική επιφάνεια των ορόφων δεν υπερ¬ 
βαίνει τα 150 τ.μ. 

7. Μέγιστο επιτρεπόμενο ύψος των κτιρίων: ένδεκα (11) μέτρα. 

Β. ΤΟΜΕΙΣ Δ’ και Ε’ (αραιοδομημένη περιοχή). 

1. Ελάχιστο πρόσωπο: δεκαπέντε (15) μέτρα. 

Ελάχιστο εμβαδόν: τετρακόσια (400) τ.μ. 

2. Κατά παρέκκλιση της προηγούμενης παραγράφου θεωρούνται άρ¬ 
τια και οικοδομήσιμα: 

Τα οικόπεδα: 

α) Που προκύπτουν από την οριστική πράξη εφαρμογής της πολεοδο- 
μικής μελέτης ή προέρχονται από τις εισφορές σε γη, σύμφωνα με το άρ¬ 
θρο 8 του Ν. 1337/1983, εφόσον έχουν: 

Ελάχιστο πρόσωπο: οκτώ (8) μέτρα. 

Ελάχιστο εμβαδόν: εκατό (100) τ.μ. 

3. Επιπλέον των προϋποθέσεων των προηγουμένων παραγράφων 1 
και 2 τα οικόπεδα θεωρούνται άρτια και οικοδομήσιμα εφόσον μέσα στο 
οικοδομήσιμο τμήμα τους εγγράφεται κάτοψη κτιρίου με ελάχιστη επι¬ 
φάνεια 50 μ 2 και ελάχιστη πλευρά 5 μέτρα. 


4. Μέγιστο ποσοστό κάλυψης των οικοπέδων: πενήντα τοις εκατό 
(50%) της επιφάνειας τους. 

5. Συντελεστής δόμησης: οκτώ δέκατα (0,8). 

6. Μέγιστο επιτρεπόμενο ύψος των κτιρίων: ένδεκα (11) μέτρα. 

7. Στους οικοδομήσιμους χώρους του τομέα Ε' που χαρακτηρίζονται 
στα διαγράμματα με το στοιχείο Ο.Τ.Κ. εφόσον κατασκευάζεται στο 
ισόγειο του κτιρίου κατάστημα, το μέγιστο ύψος δύναται να φθάσει τα 
δεκατρία (13) μέτρα. 

Άρθρο 5 

Οι όροι και περιορισμοί δόμησης των κοινωφελών χώρων που καθο¬ 
ρίζονται με το άρθρο 1 του παρόντος, ορίζονται ως εξής: 

α) Μέγιστο ποσοστό κάλυψης των οικοπέδων: πενήντα τοις εκατό 
(50%) της επιφάνειας τους. 

β) Συντελεστής δόμησης: οκτώ δέκατα (0,8). 

γ) Μέγιστο επιτρεπόμενο ύψος των κτιρίων: οκτώ (8) μέτρα. 

Άρθρο 6 

Εκτός των ανωτέρω για τους τομείς Γ, Δ και Ε καθώς και για τους 
κοινωφελείς χώρους, ισχύουν τα εξής: 

α) Επιβάλλεται η κατασκευή στέγης, εφόσον κατασκευασθεί κτίσμα 
πλέον του 50% του συντελεστή δόμησης, με κλίση από 22% έως 35%. 
β) Η επικάλυψη της στέγης γίνεται με κεραμίδια, 
γ) Η εξωτερική επιφάνεια των οικοδομών να είναι σοβαντισμένη τρι- 
πτή ή λιθόκτιστη. 

δ) Το συνολικό μήκος των μπαλκονιών στην πρόσοψη μπορεί να φθά- 
σει μέχρι το 1 /3 του μήκους αυτής και μέχρι 2 μ. ανά άνοιγμα πρόσβα¬ 
σης. 

ε) Η συνολική επιφάνεια των ανοιγμάτων (πόρτες - παράθυρα) σε 
κάθε όψη ορόφου, μπορεί να φθάσει μέχρι το 1 /3 της επιφάνειας αυτής. 
Η συνολική επιφάνεια των ανοιγμάτων στο ισόγειο στο οποίο κατα¬ 
σκευάζονται καταστήματα, μπορεί να φθάσει μέχρι τα 2/3 της επιφά¬ 
νειας της πρόσοψης του ισογείου. 

στ) Το μέγιστο πλάτος ανοίγματος (πόρτα - παράθυρο) είναι 1,20 μ. 
(μετρούμενο από λαμπά σε λαμπά). 

ζ) Οι αναλογίες των παραθύρων, πλάτος προς ύψος, είναι τουλάχι¬ 
στον 1:1,5. 

η) Το συμπαγές ανάμεσα σε δύο ανοίγματα είναι τουλάχιστον 50 εκ. 
θ) Απαγορεύονται οι περιφράξεις από αλουμίνιο, ετερνίτη και πλα¬ 
στικό κάθε είδους. 

ι) Απαγορεύεται η κατασκευή προστεγασμάτων από αλουμίνιο, πλα- 
τικό, ετερνίτη ή πλαστικοποιημένο ύφασμα. 

ια) Οι οικοδομικές άδειες εκδίδονται ύστερα από έγκριση της αρμό¬ 
διας Επιτροπής (ΕΠΑΕ). 

Άρθρο 7 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήαεως. 

Στον Υπουργό Περιβάλλοντος, Χωροταξίας και Δημοσίων Έργων, 
αναθέτουμε τη δημοσίευση και εκτέλεση του παρόντος Δ/τος. 

Αθήνα, 11 Μαΐου 1989 

Ο ΠΡΟΕΔΡΟΣ ΤΕίΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΜΑΝΟΛΗΣ ΠΑΠΑΖΤΕΦΑΝΑΚΙΣ 


ΙΚΗΒΗΜΜΙΙΙΙΗ/ΚΙΙΙΙΙΙΙΙ 


ΕΦΗΜΕΡΙΣ ΤΗΣ ΚΥΒΕΡΜΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΤΕΤΑΡΤΟ) 

ΑΠΟΦΑΣΕΙΣ 

Αριθ. 2874 (2) 

Συμπλήρωση και διόρθωση της απόφασης 811/17.2.89 του Νομάρχη 
Λάρισας για την έγκριση της Πολεοδομικής μελέτης αναθεώρησης του 
ρυμοτομικού σχεδίου Λάρισας στις Πολεοδομικές ενότητες Λ, Α1, Α2, 
Α3, Α4, Α5, Β3, Β4, Β6, Γ1, Γ2, Γ3, Γ4. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις του από 17.7.23 Ν. Δ/τος «περί σχεδίων πόλεων 
κ.λπ.», όπως τροποποιήθηκε και συμπληρώθηκε αργότερα. 

, 2. Τις διατάξεις του Ν. 1337/83 (ΦΕΚ 33/Α') και ειδικότερα του 
άρθρου 7 αυτού. 

3. Τις διατάξεις του Ν. 1558/85 (ΦΕΚ 137/Α') και ειδικότερα το 
άρθρο 23 παρ. 1 αυτού." 

4. Τις διατάξεις του Ν. 1577/85 (ΦΕΚ 210/Α") και ειδικότερα τα ■ 
άρθρα 6, 7, 8, 9, 11, 31 και 34. 

5. Το Π.Δ. 183/86 «έγκριση τροποποιήσεων και καθορισμός όρων 
και περιορισμών δόμησης από τούς Νομάρχες» (ΦΕΚ 70/Α'/ 
5.6.86). 

6. Την απόφαση του Δημοτικού Συμβουλίου Λάρισας επί της Β' φά¬ 
σης της μελέτης αναθεώρησης στις ανωτέρω πολεοδομικές ενότητες. 

7. Τη γνωμοδότηση 158/8/14, 15, 21, 23, 24, 27, 28, 29, 
30.6.88 ΚΑΙ 5, 6.7.88 του Συμβουλίου ΧΟΠ του Νομού Λάρισας επί 
της μελέτης και των υποβληθεισών ενστάσεων. 

8. Την απόφαση Γ4δ/1588 3/1903/8.2.87 των Υπουργών Προε¬ 
δρίας της Κυβέρνησης και του Αναπληρωτή Υπουργού ΠΕ.ΧΩ.Δ.Ε. 

9. Την απόφαση 811/17.2.89 του Νομάρχη Λάρισας, αποφασί¬ 
ζουμε: 

Συμπληρώνουμε την απόφαση 811/17.2.89 του Νομάρχη Λάρισας 
ως εξής: 

Άρθρο 6 

Στο τέλος του πρώτου εδαφίου, μετά το Ε3, προστίθεται «ΣΤ και Ζ». 
Μετά το κεφάλαιο «ΤΟΜΕΑΣ Ε3» προστίθεται: 

ΤΟΜΕΑΣ ΣΤ' 

1. Ελάχιστο πρόσωπο: Δεκαέξι (16) μ. 

Ελάχιστο εμβαδόν: Τετρακόσια (400) τ.μ. 

2. Κατά παρέκκλιση των διατάξεων της προηγούμενης παραγράφου 
θεωρούνται άρτια και οικοδομήσιμα τα οικόπεδα που δημιουργήθηκαν 
μέχρι την ημέρα δημοσίευσης της παρούσας και έχουν: 

Ελάχιστο πρόσωπο: οκτώ (8) μ. 

Ελάχιστο εμβαδόν: εκατόν πενήντα (150) τ.μ. 

ΤΟΜΕΑΣ Έ 

Ελάχιστο πρόσωπο: είκοσι (20) μ. 

Ελάχιστο εμβαδόν: Τετρακόσια (400) τ.μ. 

Άρθρο 7 

Διορθώνεται το κείμενο του άρθρου 7, ως εξής: 

«Στην περιοχή του κέντρου της πόλης καταργείται η υποχρέωση κα¬ 
τασκευής στοάς και αντ’ αυτής επιβάλλεται προκήπιο πλάτους 2,0 μ.». 

Η απόφαση αυτή να δημοσιευθεί στην Εφημερίδα της Κυβερνήσεως. 

Λάρισα, 3 Μαΐου 1989 

Ο Νομάρχης 
ΔΗΜ. ΚΟΥΚΟΥΛΑΚΗΣ 

-♦- 

Αριθ. 1512 (3) 

Έγκριση πολεοδομικής μελέτης του οικισμού ΦΑΝΑΡΙΟΥ (Ν. Ροδό- 

πης). 

Ο ΝΟΜΑΡΧΗΣ ΡΟΔΟΠΗΣ 
Έχοντας υπόψη: 

1. Τις διατάξεις του Ν. 1337/83 (ΦΕΚ 33/Α"), όπως τροποποιή¬ 
θηκε με το Ν. 1512/85 (ΦΕΚ 4/Α') και ειδικότερα τις παραγρ. 1,4, 5 
και 6 του άρθρου 6, τις παραγρ. 1,2 και 4 του άρθρου 7, την παράγρ. 5 
του άρθρου 42, και την παράγρ. 5 άρθρο 2 του από 30.8.85 Π.Δ. 
(ΦΕΚ 414/Δ'), που εκδόθηκε σε εκτέλεση της τελευταίας αυτής παρα¬ 
γράφου. 

2. Τις διατάξεις του Ν. Δ/τος της 17.7.1923, όπως μεταγενέστερα 


τροποποιήθηκα^ και συμπληρώθηκαν και ειδικότερα τα άρθρα 3, 4 και 
70. 

3. Τις διατάξεις του Ν. 1577/85 (ΦΕΚ 21/Α') και ειδικότερα την 
παράγρ. 1 του άρθρου 6 και τα άρθρα 7, 8 και 9. 

4. Τις διατάξεις του Ν. 1558/85 (ΦΕΚ 137/Α’) και ειδικότερα την 
παράγρ. 1 του άρθρου 23. 

5. Την αριθ. 2.8.1989 γνωμοδότηση του Κοινοτικού Συμβουλίου 
Φαναριού Ν. Ροδόπης. 

6. Την αριθ. 8/70/1989 γνωμοδότηση του Συμβουλίου Χωροτα¬ 
ξίας, Οικισμού και Περιβάλλοντος Ν. Ροδόπης, αποφασίζουμε: 

Άρθρο 1 

Εγκρίνεται το πολεοδομικό σχέδιο του οικισμού Φαναριού της Κοινό¬ 
τητας Φαναριού Ν. Ροδόπης, στην οριοθετημένη με την αριθ. ΤΠΠΕ 
1349/26.3.86 απόφαση του Νομάρχη Ροδόπης περιοχή, και σε περιο¬ 
χές έξω από το όριο του οικισμού, με τον καθορισμό οικοδομήσιμων χώ¬ 
ρων, οδών, πεζοδρόμων, κοινοχρήστων χώρων, παιδικών χαρών, παι¬ 
δικού σταθμού, χώρων εκπαίδευσης, εκκλησίας, ιατρείου, αστυνομίας, 
διοίκησης, πνευματικού - πολιτιστικού κέντρου, αθλητικών εγκαταστά¬ 
σεων και τουριστικών εγκαταστάσεων, όπως οι ρυθμίσεις αυτές φαίνο¬ 
νται στα σχετικά τρία (3) χρωματισμένα πρωτότυπα διαγράμματα σε 
κλίμακα 1:1000, που θεωρήθηκαν από τον Προϊστάμενο του Τμήματος 
Πολεοδομίας και Πολεοδομικών Εφαρμογών Ν. Ροδόπης, και έχουν 
αναρτηθεί επί 20ήμερο στα γραφεία του ΤΠ & ΠΕ Ν. Ροδόπης. 

Άρθρο 2 

Εγκρίνεται ο Πολεοδομικός Κανονισμός του οικισμού Φαναριού Ν. 
Ροδόπης, του οποίου το πολεοδομικό σχέδιο εγκρίνεται με το άρθρο 1 
της παρούσας. 

Άρθρο 3 

Στους οικοδομήσιμους χώρους που χαρακτηρίζονται με στοιχεία ΟΤ 
επιτρέπονται χρήσεις γενικής κατοικίας, όπως καθορίζονται από το άρ¬ 
θρο 5 του Π.Δ. 81/1980 (ΦΕΚ 27/Α'). 

Άρθρο 4 

Στο πρόσωπο των οικοπέδων οικοδομημένων και μη, επιβάλλεται 
προκήπιο πλάτους τεσσάρων (4) ή οκτώ (8) μέτρων, όπως φαίνεται στα 
ίδια διαγράμματα. 

Άρθρο 5 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης των οικοπέδων ορίζονται κατά τομείς I και II, 
όπως φαίνονται στα ίδια διαγράμματα, ως εξής: 

Α) Τομέας I (περιοχή του οριοθετημένου τμήματος του οικισμού με 
την αριθ. ΤΠΠΕ 1349/26.3.86 απόφαση Νομάρχη Ροδόπης, σύμ¬ 
φωνα με το από 24.4.85 Π.Δ. (ΦΕΚ 181/Δ’). 

Ι.α) Ελάχιστο εμβαδόν: 300 τ.μ. και ελάστιχο πρόσωπο 14 μ. 

β) Κατά παρέκκλιση θεωρούνται άρτια τα οικόπεδα με όποιο εμβα¬ 
δόν έχουν κατά την ημέρα δημοσίευσης της παρούσας. 

2. Μέγιστο ποσοστό κάλυψης των οικοπέδων ορίζεται το 70% της 
επιφάνειας τους. 

3. Συντελεστής δόμησης: 

α) Επιτρέπεται η ανέγερση κτιρίων με σ.δ. που κλιμακώνεται προο¬ 
δευτικά και αναλογεί με την επιφάνεια του οικοπέδου, ως εξής: 

-Για τα πρώτα 100 τ.μ. επιφάνειας του οικοπέδου: σ.δ. 1,60. 

-Για τα επόμενα 100 τ.μ. επιφάνειας του οικοπέδου: σ.δ. 0,80. 

-Για τα επόμενα 100 τ.μ. επιφάνειας του οικοπέδου: σ.δ. 0,60. 

-Για το πέραν των 300 τ.μ. τμήμα επιφάνειας του οικοπέδου: σ.δ. 
0,40. 

Η συνολική επιφάνεια ορόφων στο οικόπεδο για κύρια και βοηθητικά 
κτίρια δεν μπορεί να υπερβεί τα 400 τ.μ. 

β) Κατά παρέκκλιση των προηγουμένων ορίζεται: 

βΐ) Για οικόπεδο που έχει χαρακτηρισθεί χώρος για ανέγερση κτι¬ 
ρίου κοινής ωφελείας, επιφάνειας πέραν των 300 τ.μ. σ.δ. 0,80, χωρίς 
περιορισμό στη συνολική επιφάνεια ορόφων. 

β2) Για οικόπεδα τουριστικών εγκαταστάσεων ή αμιγούς επαγγελ¬ 
ματικής χρήσης, ο σ.δ. ορίζεται ως εξής: 

-Για το πέραν των 300 τ.μ. και μέχρι 2.000 τ.μ. τμήμα οικοπέδου: 
σ.δ. 0,60. 

-Για το πέραν των 2.000 τ.μ. και μέχρι 4.000 τ.μ. τμήμα οικοπέ¬ 
δου: σ.δ. 0,50. 

-Για το πέραν των 4.000 τ.μ. τμήμα οικοπέδου: σ.δ. 0,40. 

Και στις περιπτώσεις αυτές τα κτίρια ανεγείρονται χωρίς περιορισμό 
στη συνολική επιφάνεια ορόφων. 

4. Θέση κτιρίου στα οικόπεδα: 

Το κτίριο τοποθετείται ελεύθερα μέσα στο οικόπεδο. Ελάχιστη από¬ 
σταση από τα πίσω και πλάγια όρια σε περίπτωση που το κτίριο δεν εφά¬ 
πτεται με αυτά, η προβλεπόμενη από τον ΓΟΚ/1985 απόσταση Δ. 

5. Μέγιστο ύψος κτιρίων: 

-Ορίζεται σε 7,50 μ. + 2.00 μ. (στέγη). 

-Ελάχιστο ύψος ορόφου το προβλεπόμενο από τον Γενικό Οικοδο¬ 
μικό Κανονισμό και τον Κτιριοδομικό Κανονισμό, ανάλογα με τη χρήση 
του κτιρίου. 

6. Ειδικοί όροι δόμησης: 

α) Υποχρεωτικά επιβάλλεται η κάλυψη με κεραμίδια δηλ. κατασκευή 
στέγης ή κεκλιμένης πλάκας από ΒοΙοπ καλυμένης με κεραμίδια. 

β) Οι εξώστες σε κάθε όψη δεν μπορούν να υπερβαίνουν σε μήκος τα 
2/3 του συνολικού μήκους της. 

Β) Τομέας II (η περιοχή επέκτασης). 

1. Ελάχιστο εμβαδόν: 600 τ.μ. 

Ελάχιστο πρόσωπο: 15 μ. 

2. Μέγιστο ποσοστό κάλυψης των οικοπέδων ορίζεται το 50% της 

επιφάνειας τους. ' 

3. α) Συντελεστής δόμησης ορίζεται σε 0,80. 

Η συνολική επιφάνεια ορόφων στο οικόπεδο για κύρια και βοηθητικά 
κτίρια δεν μπορεί να υπερβεί τα 600 τ.μ. 

β) Κατά παρέκκλιση των προηγουμένων ορίζεται: 

βΐ) Για οικόπεδο που έχει χαρακτηρισθεί χώρος για ανέγερση κτι¬ 


ρίου κοινής ωφελείας, επιφάνειας πάνω από 600 τ.μ. σ.δ. Ορίζεται σε 
0,80, χωρίς περιορισμό στη συνολική επιφάνεια ορόφων. 

β2) Για οικόπεδα τουριστικών εγκαταστάσεων ή αμιγούς επαγγελ¬ 
ματικής χρήσης, ο σ.δ. ορίζεται ως εξής: 

-Για το πέραν των 600 τ.μ. και μέχρι 2.000 τ.μ. τμήμα οικοπέδου: 
σ.δ. = 0,60. 

-Για το πέραν των 2.000 τ.μ. και μέχρι 4.000 τ.μ. τμήμα οικοπέ¬ 
δου: σ.δ. = 0,50. 

-Για το πέραν των 4.000 τ.μ. τμήμα οικοπέδου: σ.δ. ορίζεται σε 
0,40. 

Και σε αυτές τις περιπτώσεις τα κτίρια ανεγείρονται χωρίς περιορι¬ 
σμό στη συνολική επιφάνεια ορόφων. 

4. Θέση κτιρίου στο οικόπεδο: 

Το κτίριο απαγορεύεται να τοποθετείται σε επαφή με τα πίσω και 
πλάγια όρια του οικοπέδου, αλλά σε υποχρεωτική απόσταση από αυτά 
= Δ, που προβλέπεται από τον ΓΟΚ/1985. 

Για όλους του υπόλοιπους όρους ισχύουν οι ίδιοι με τον Τομέα I, κα¬ 
θώς και οι ειδικοί όροι δόμησης του τομέα I. 

Άρθρο 6 

Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 
Κομοτηνή, 8 Μοάου 1989 

Ο Νομάρχης 
ΚΩΝ. ΧΡΟΝΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



